b'\n_START_ARTICLE_\nMarianne von Werefkin\n_START_SECTION_\nLiv og virke\n_START_PARAGRAPH_\nMarianne von Werefkin ble f\xc3\xb8dt i Tula i Russland og vokste opp som datter av kommandanten for tsar-regimentet i Jekaterinburg. I 1880 ble hun elev av Ilja Repin, den fremste av de russiske realisme-malerne. Utviklingen som maler ble satt tilbake da hun ved et uhell skj\xc3\xb8t seg selv i h\xc3\xb8yre h\xc3\xa5nd i 1888. _NEWLINE_I 1892 m\xc3\xb8tte hun Alexej von Javlenskij, som \xc3\xb8nsket \xc3\xa5 gj\xc3\xb8re henne til sin prot\xc3\xa9sj\xc3\xa9. I 1896 reiste hun sammen med Javlenskij til M\xc3\xbcnchen. For \xc3\xa5 gi rom for Javlenskijs utvikling som maler lot hun selv v\xc3\xa6re \xc3\xa5 male i n\xc3\xa6rmere ti \xc3\xa5r. _NEWLINE_Hun skapte sine f\xc3\xb8rste ekspresjonistiske verk i 1907. I disse fulgte hun Paul Gauguins og Louis Anquetins malerstil med \xc2\xaboverflatemaling\xc2\xbb, men enkelte trekk i bildene viste og p\xc3\xa5virkning fra Edvard Munch. I 1909 ble Neue K\xc3\xbcnstlervereinigung M\xc3\xbcnchen (M\xc3\xbcnchens Nye Kunstnerforeining, NKVM) stiftet. Dette ble et forum for utstillinger og kunstdebatt._NEWLINE_To \xc3\xa5r senere, i 1911, ble gruppen Der Blaue Reiter dannet. Werefkin holdt sin f\xc3\xb8rste utstilling vinteren 1911/12. Werefkin og Javlenskij forlot NKVM og ble med i Der Blaue Reiter._NEWLINE_Ved utbruddet av f\xc3\xb8rste verdenskrig emigrerte de to til Sveits og bosatte seg i n\xc3\xa6rheten av Gen\xc3\xa8ve. Senere flyttet de til Z\xc3\xbcrich. I 1918 flyttet Werefkin til Ascona ved Maggioresj\xc3\xb8en, hun og Javlenskij hadde da skilt lag. Hun grunnla i 1924 kunstnergruppen Gro\xc3\x9fer B\xc3\xa4r._NEWLINE_I sine senere \xc3\xa5r malte Werefkin reklameplakater for \xc3\xa5 kunne klare \xc3\xa5 fors\xc3\xb8rge seg._NEWLINE_von Werekin er begravet p\xc3\xa5 den russiske gravlunden i Ascona.'